ועדת החינוך והתרבות, כנסת 15, פרוטוקול מספר 33, 1999-11-23 10:00

זבולון אורלב: אם הייתי שואל אותך בבוקר, הרי אתה לא מתמצא במשרד, כמה התקציב למאבק בסמים?

ראובן ריבלין: במקרה אני יודע.

זבולון אורלב: שאלתי כמה אנשים אתמול בלילה, ידידים שלי.

זבולון אורלב: הם אמרו שזה נע בין 50 ל- 100 מליון שקלים.

זבולון אורלב: כך אנשים העריכו שמערכת החינוך מקציבה למלחמה בסמים.

זבולון אורלב: ביניהם מחנכים.

זבולון אורלב: כך הם העריכו את סדר הגודל.

רות לקט: כנציגת המשרד אני רק יכולה לומר שהחלום שלי הוא שאנחנו נוכל לעשות הרבה יותר.

רות לקט: התפקיד שלי ברגע זה להתריע על הבעיה, לחדד אותה ולומר מה אנחנו עושים בתנאים שיש לנו.

רות לקט: זה התפקיד שלי ברגע זה.

רות לקט: אנחנו לוקחים בחשבון את כל הבעיות, אני רוצה לספר לכם מה אנחנו עושים במגבלות התקציבים והתנאים שעומדים לפנינו.

רות לקט: יושבות כאן גם שתי מפקחות שלנו שמאד חשוב אם תהיה אח"כ אפשרות לשמוע אותם, המפקחת מימי גילוץ ממחוז דרום, והמפקחת הגב' לינסיה מצנר ממחוז ירושלים.

רות לקט: מערכת החינוך רואה את הנושא כחובה בתוך המערכת.

רות לקט: הנושא הוא חובה בחוזר מנכ"ל אין ביה"ס כמעט, ואני אומרת זאת במלוא האחריות, בחטיבות הביניים ובעל יסודי שלא עושה משהו בנושא.

רות לקט: יש לי ביקורת גם לי על מידת העומק של העשיה ואני שואפת שיעשה יותר ויותר ואני מקווה שנקבל על זה עזרה.

רות לקט: יש עשיה, ואני נפגשתי באופן אקראי עם הקבוצה הזו, לא הכרתי אותם, ושאלתי מה עשו בבית הספר שלהם, והיתה לי הרגשה מאד טובה שהמסרים שלנו מגיעים אליהם ומשהו בכל זאת חיובי נעשה.

רות לקט: מערכת החינוך רואה את הנושא מופעל מכיתות א-יב, יש לנו תכנית, הבאתי ספרים שתראו קצת מקצת הדברים שפותחו.

רות לקט: מכיתות א' מפתחים אצל הילדים מודעות לגוף ן

רות לקט: לבריאות שלהם, והם מתחילים לפתח את הנושא לסוף היסודי ראשית חטיבות הביניים.

רות לקט: ביסודי לצערי אני לא יכולה לומר שרוב היסודיים, רק מיעוט קטן, 5% מהיסודיים מפעילים את התכניות במסגרת, בשאר זה יותר.

רות לקט: אנחנו כל הזמן מתעדכנים כאשר הסמים היום הם נחלתם של ילדים קטנים מבחינת המודעות כי הם חשופים דרך האינטרנט והמחשבים ובטלויזיה.

רות לקט: אנחנו מעודדים את המערכת להתחיל לפעול עם ילדים , לדבר איתם על הנושא בכיתות צעירות מאד, ובעיקר תוך כדי דיאלוג עם הילדים וסדנאות.

רות לקט: אנחנו גם משלבים תוכנת מחשב, שיתחילו להתפתח אבל זה לא העיקר.

רות לקט: הנושא הזה הוא חלק, הוא משולב גם בתכנית הלימודים, חלק ממקצועות הלימוד שאני פועלת כל הזמן לשיוכו בתכנית הלימודים.

רות לקט: אצל המדעים כבר נכנס הנושא כניסוי ב- 20 בתי ספר בדרום הארץ.

רות לקט: הנושא מערב את ההורים ואנחנו חלק מהפעילות בקהילה.

רות לקט: הורים ראשי מועצות התגייסו לקראתינו, הרשות למלחמה בסמים עם המתאמים שלה, המשטרה, שרות מבחן לנוער, כולם עובדים איתנו בשיתוף פעולה יוצא מן הכלל, יושב פה אבשלום, אנחנו מופיעים יחד בכנסים.

רות לקט: אני רוצה לומר שבתנאים מאד מאד מינימלים ומצומצמים, העשיה שלנו היא עשיה גדולה, מעל ומעבר למשאבים העומדים לכוחותינו, ואני שוב חוזרת, עיקר המסר שלנו הוא שהנוער שיושב פה צריך לקבל אחריות על אורח חייו.

רות לקט: אנחנו המבוגרים עוזרים להם לעשות זאת בצורה נכונה, מקצועית, אבל הם המובילים, ואני חושבת שאם נשמע אותם, ונשמע מהם שברגע שהם מובילים את הנורמה בקרב החברים שלהם יש לנו סיכוי להצליח במשימה, אלא שאנחנו צריכים הרבה יותר לעזור להם.

רות לקט: תודה רבה.

ג'בארה חוסניה: הייתי רוצה לדעת מה אפשר לעשות עם המליון וחצי.

זבולון אורלב: מיד.

זבולון אורלב: אנשי המקצוע ידברו ואם לא תשמעי תשובה, היא תענה.

איתן גורני: אני יכול לדבר בקצרה, כי אם נכונה האימרה שצדיקים מלאכתם נעשית ע"י אחרים, אז כראה שאנחנו ברשות הצדיקים, כי אני חושב שהדברים שאדוני היו"ר אמר, קיצרו לי חלק גדול מהדברים שרציתי לומר.

איתן גורני: אני רוצה כמה נתונים להזכיר, אני חושב שחלק מכירים את הנתונים:

איתן גורני: בשנת 1998 דיווחו 9.8% מהתלמידים בגילאי 12 - 18 על שימוש כלשהו בסמים לעומת 6.4% 10 שנים קודם לכן.

איתן גורני: שימוש בחשיש ובמריחואנה עלה בעשר השנים האחרונות מ-1.7% מהתלמידים ל- 5.1% של התלמידים בבתי ספר.

איתן גורני: האחוז של המשתמשים באקסטזי ל.ס.ד אדונל וסמים הזיוניים עלה מאחוז וחצי ל- 5.3%.

איתן גורני: אני חושב שהדברים האלה מדברים בעד עצמם.

איתן גורני: הרשות למלחמה בסמים עובדת בשיתוף פעולה טוב למדי עם משרד החינוך ואנחנו שותפים לתיסכול של האנשים שעוסקים בתחום הזה במשרד החינוך לגבי כמות העשיה שנעשית.

איתן גורני: אין ספק שנעשים דברים ונעשים דברים טובים אבל העשייה אינה מספקת ואני חושב שגם אנשי המקצוע ממשרד החינוך יסכימו איתי לנקודה הזו.

זבולון אורלב: מה תקציב הרשות?

איתן גורני: תקציב הרשות כולו הוא בסביבות 30 מליון שקלים לשנה

זבולון אורלב: כמה מתוך זה היא מקציבה למערכת החינוך?

איתן גורני: למערכת החינוך בצורה ישירה אנחנו מקציבים בין מליון למליון וחצי בעוד ה- 30 מליון שלנו אנחנו מקציבים כמעט אותו סכום שהמשרד, אבל זה לא הסכומים היחידים שאנחנו מקציבים לנוער.

איתן גורני: הרשות מקציבה השנה שלושה מליון שקלים לטיפול אמבולוטורי בנוער, זה נוער שנמצא על הגבול של התחלת השימוש אנחנו מקציבים סכומים ניכרים, בוודאי אתם רואים את זה כעת באמצעי התקשורת, בנושא הסברה שלנו בתקשורת ,ובאמצעים אחרים, מוקדשת בעיקר לנוער.

זבולון אורלב: לא הבאתם לדיון מחדש סדרי עדיפויות?

ראובן ריבלין: הורידו להם השנה 24 מליון השנה מהתקציב.

ראובן ריבלין: איתן גורני הייתי רוצה לקצר ולהעביר את רשות הדיבור לרותי, אנחנו גם מקדישים למישור המוניציפלי שלנו, לפעילות ברשויות המקומיות אנחנו מקדישים 2 מליון שקלים נוספים, הפעילות של המתאמים שלנו בשטח ברובה הגדול והמכריע מופנה לנוער מצד אחד ולהורים מצד שני.

ראובן ריבלין: אנחנו רואים בשני הדברים האלה חשיבות רבה.

ראובן ריבלין: אנחנו היום עומדים בפני פגישה עפ שר החינוך יוסי שריד, ואנחנו מאד מצפים שמשרד החינוך יחזור לתכנית שלו, שלנו.

זבולון אורלב: אני חושב ששר החינוך יתאכזב מהפגישה שלכם כי הוא מצפה שתתנו לו כסף.

איתן גורני: אני מצפה ששר החינוך יגדיל את חלקו ויעמוד בתכנית, כי הרשות למחלמה בסמים מחשיבה מאד משרד החינוך, אם מעניין אותך אני אוכל להעביר לך את הפירוט של התקציב שלנו שתוכל לראות, הרשות למלחמה בסמים סבורה שמשרדי הממשלה עיקרם משרד הבריאות החינוך העבודה והרווחה, ישאו כל אחד את חלקם.

איתן גורני: אין לנו תקציב כוללני של המדינה, לכן התקציב של ה- 30 מליון הוא לפרויקטים מסויימים, כאשר אנחנו דווקא חשבנו שחלקינו צריך להיות גדול יותר בקרב הנוער במצוקה.

זבולון אורלב: לא מטריד אתכם השאננות הזו, השקט הזה, שהבעיה הזו מוחבאת?

איתן גורני: מטריד אותנו מאד ואנחנו צועקים את זה כל הזמן ובכל מקום.

זבולון אורלב: אני רוצה להגיד לך שאני לא שומע.

איתן גורני: אז הנה עכשיו אתה שומע כי פה עוד לא הייתי, אני חושב שח"כ ריבלין כן שמע.

ראובן ריבלין: הרשות למלחמה בסמים נקבעה למלחמה לא למאבק.

ראובן ריבלין: יש מלחמה בסמים.

ראובן ריבלין: אני אומר זאת מבחינת הראיה.

ראובן ריבלין: כשראש הממשלה דאז, שמיר הקים את הרשות, הוא אמר "הרשות למלחמה" הוא השתמש במילה מלחמה.

ראובן ריבלין: אני אלך מהסוף, הסוף של המלחמה הזו הוא בגמילה, לפני זה בענישה, שהיא במקביל גם גמילה, ולפני כן יש מניעה ולפני כן יש חינוך.

ראובן ריבלין: אם בחינוך היו עושים משהו, יכול להיות שכל העניין של הדרגות של אנשים המכורים לסמים היה נמנע כבר בשלב הראשון.

ראובן ריבלין: כדי לגמול אדם משימוש בסמים כאשר הוא מכור לחלוטין, עולה למדינה, אדוני היו"ר, למעלה ממליון דולר, אני צודק, או מליון ש"ח?

איתן גורני: למה התכוונת?

ראובן ריבלין: גמילה הצלת אדם מכור.

בנימין סטלקול: וגם לא בטוח שהצלחת

ראובן ריבלין: לא צריך לדון אדם לכף חובה, זה גם טוב.

ראובן ריבלין: מערכת החינוך היא המערכת הנגישה ביותר והסגורה ביותר והזמינה ביותר לטפל ויש דרכים.

ראובן ריבלין: נכון שבתקופת ההתבגרות והנעורים הפיתוי והסקרנות הוא מטבע האדם, הרצון לראות ולהבין.

ראובן ריבלין: היתה שאלה במחלוקת, בוועדה זו לפני 10 שנים, האם דווקא חשיפת כל הנושא לאנשים ולנוער היא זו שתביא לתוצאה טובה, או שחשיפה יכולה לעורר סקרנות יתר.

ראובן ריבלין: האם הראית כל התוצאות והזוועות היא הדבר הנכון או שמא צריך להסביר בצורה נינוחה יותר.

ראובן ריבלין: אני חושב שהיום, מועצות התלמידים שהופכות להיות יותר ויותר פעילות בחיי הנוער, ואנחנו ראינו אתמול את זה בישיבה מאד מעניינית שהיו"ר זימן לנו.

ראובן ריבלין: אני ניפגשתי עם מועצות תלמידים ואחת המועצות שניפגשתי איתם היתה בקרית שמונה, בקרית שמונה נפגשנו עם מועצת התלמידים, ועדת סמים, כאשר פרצה השאלה האם תלמידים המספרים על תלמידים אחרים שמשתמשים בסמים הם מלשינים או הם אנשים הגואלים את חבריהם, ועושים את הדבר הנכון ביותר וזה אחד התפקידים המרכזיים של הנוער.

ראובן ריבלין: עד לפני 6, 7 שנים, אי אפשר להתעלם מזה, גם אתה היית מנכ"ל משרד החינוך, בתי ספר בכלל רצו להתעלם מהבעיה כי כל חשיפה של הבעיה היתה מוציאה חלילה במרכאות כפולות ומכופלות, את שם בית הספר לרעה.

ראובן ריבלין: היום, היכולת של מועצות התלמידים להתמודד עם הנושא בעצמם, כי בסופו של דבר רוב התלמידים רואים בענין הזה רעה חולה, ויש בינהם שרואים חברים שלהם שהתדרדרו לסמים ויודעים מה התוצאות.

ראובן ריבלין: זו צומת הדרכים בחייו של אדם ששם אנו יכולים לעשות הרבה.

ראובן ריבלין: מאז 1988, במשרד החינוך, יש תכנית מגירה, המגירה היא מצויינת, אני חייב לומר, מגירה אפשר לבנות במליון וחצי מגירה לא רעה, די יפה, אבל תכניות המגירה לא רלוונטיות יותר אנחנו היום חייבים לבוא ולפעול בתוך מערכת החינוך.

ראובן ריבלין: לאחר שיעבור שבוע המלחמה בסמים, ויתחילו לחזור למסלולם החיים הרגילים, לזמן ישיבה מיוחדת של מערכת החינוך, עם הגברת לקט, ויחד עם המנכ"ל ועם השר על מנת לדון בשאלה מה רוצה משרד החינוך לעשות למען שהוא יוכל להיות זה המוביל במלחמה העיקשת בסמים משום שהוא נמצא בנקודת הצומת שהכי זול לפעול והכי יעיל.

ראובן ריבלין: גם שיתוף התלמידים הוא דבר הכרחי ואני בטוח שהתלמידים בינם לבין עצמם, היו עושים משפטים בינם לבין עצמם, בירורים, ומשפט חברים לחברים בבית הספר בקרית שמונה ביה"ס דנציגר.

ראובן ריבלין: זאת דוגמא שכל מורה ומחנך בשעת מחנך יכול לבוא ולומר, רבותי אני רוצה להסביר לכם את הדילמה שהתעוררה בביה"ס דנציגר כשילדה אחת הוחרמה משום שהיא נקראה מלשינה כאשר היא הודיעה על מספר מחבריה שהם משתמשים בסמים בביה"ס.

ראובן ריבלין: האם היא הצילה את חייהם או האם היא מלשינה?

ראובן ריבלין: בואו נדבר על העניין הזה.

ראובן ריבלין: לא צריך להיות מורה גדול.

ראובן ריבלין: בחיים לא הייתי מורה, אני מורה רע, בשביל להבין שאין מקום יותר טוב מהמקום הזה של לבוא לדון ולנסות לפתור עניינים.

ראובן ריבלין: הגיע הזמן שבמערכת החינוך, ובעיקר אתם שאתם עושים כמה שאתם יכולים לשכנע את המערכת כולה שבאחוז אחד מהמערכת של 220 מליון אני בטוח שאפשר להגיע להישגים אדירים שיחסכו למדינה קודם כל חיי אדם, אזרחים טובים.

זבולון אורלב: אני אבקש מרות אלרועי בקצרה.

רות אלרועי: בקצרה מאד, כמו שלאיתן עשו את העבודה, עכשיו רובי עשה לי את העבודה.

רות אלרועי: אני רוצה להגיד שני משפטים: הראשון, לפחות אלה שיושבים פה בחדר ואת אלה שהם מייצגים, אני מדברת על אנשי מקצוע, אני חושבת שאנחנו עושים עבודה משותפת לאורך כל הדרך.

רות אלרועי: אני נמצאת ברשות מיומה הראשון, עשיתי את זה עם הקולגה הקודמת שלי, אני עושה את זה היום עם רות לקט ועם אנשים שהיא מייצגת מהשטח, וכאן ברמת השטח, בכל ישוב נעשית עבודה.

רות אלרועי: מה נעשית, רותי הציגה ואני לא אחזור על זה.

רות אלרועי: מה שאני רוצה להגיד זה שלפני 10 שנים לא הייתי בטוחה שיש לנו מספיק את הידע וגם לא היה לנו את המנגנון, כי גם המנגנון במערכת החינוך הוקם פחות או יותר אותה תקופה שהרשות למלחמה בסמים הוקמה.

רות אלרועי: סביב השולחן הזה צריכים לשבת בעלי מקצוע, יש מודעות לבעיה ויש מערכת שקמה ומנסה לשכלל את הכלים שלה.

רות אלרועי: היום זה 100% נטו בעיה של כסף, מה שלא הייתי אומרת בשנים קודמות.

רות אלרועי: לפעמים הייתי אומרת שאין לנו מספיק את הידע אנחנו לא יודעים, אנחנו שואלים שאלות אנחנו לא מספיק דינמים.

רות אלרועי: היום אנחנו מנסים תכנית מניעה ממוחשבת, מנסים אפילו להגיע למצב שנהיה ידידותיים עם הנוער בשפה שלו.

רות אלרועי: אבל היום זה פשוט בעיה של כסף.

רות אלרועי: אין לי מילים אחרות בגלל זה אני לא מוסיפה שום דבר.

זבולון אורלב: התלמידים רוצים לדבר?

אורלי רויכמן: אני אורלי רויכמן יושבת ראש מועצת תלמידים של ביה"ס חוגים בחיפה, נציגה גם במועצה הארצית.

אורלי רויכמן: דובר פה קודם על כספים.

אורלי רויכמן: אני קצת חולקת על הדיעה שלך, דברת שכל הבעיה היא בכספים, אלא אתם בעצם לא מתיחסים למקום שממנו מגיעם הסמים.

אורלי רויכמן: אני לא יודעת אם כולכם מודעים לבעיה הזו אבל בהרבה מאד ערים בארץ, בהרבה מאד ישובים יש מועדוני נוער, שבהם ילדים מקבלים סמים בלי שום בעיה.

אורלי רויכמן: כשאני אומרת סמים אני מתכוונת גם לאלכוהול.

אורלי רויכמן: מה שקורה בעצם, אנחנו צריכים לשתף פעולה, כולם, גם מועצת תלמידים, גם ועד ההורים, יש פה נציגי של ועד ההורים הארצי, וממשלת ישראל, כדי למנוע את התופעה הזו.

אורלי רויכמן: מה שקורה בתופעה הזו אנשים, גם בביה"ס יסודי וגם בגיל חטיבת הביניים נחשפים לסמים האלה, משתמשים בהם, יש מקומות ש]שוט מוכרים אלכוהול וסמים, לא משנה לאיזה גילאים.

אורלי רויכמן: צריך להילחם קודם כל בזה וזה דבר שיפחית את תופעת הסמים בקרב הנוער.

אורלי רויכמן: מבחינת תכניות חינוך, מועצות התלמידים מודעות לתכניות החינוך שקיימות, זה עובד בבתי הספר, יש מודעות כמו שנאמר, בקרב הנוער, בקרב כל הגורמים הקשורים לבעיה הזו, עכשיו נשארה רק הדרך לפתרון.

אורלי רויכמן: המודעות קיימת השאלה איך לפתור את הבעיה.

זבולון אורלב: הנתונים שמדברים פה, אתם חיים במוסד חינוך, לא רק ספציפית מביה"ס, אלו נתונים מהחיים, אתם רואים אותם בעיניים?

אורלי רויכמן: את הסמים עצמם?

זבולון אורלב: אתם נפגשים בבעיות האלה במוסדות החינוך או שמדברים פה בבעיה תיאורטית.

זבולון אורלב: אכן 10% מבית הספר שלך נגועים בסמים בדרך כלשהי?

אורלי רויכמן: לא.

בנימין סטלקול: את יודעת שבעמק האלכוהול מוכרים סמים ממש בפאב, אז איפה המשטרה?

זבולון אורלב: המשטרה פה.

רועי עזר: ברגע הילד נכנס לתוך המועדון, זה לא ממש משנה אם הוא בן בת ומה הגיל שלו.

רועי עזר: הוא יכול לקנות טקילה אלכוהול, סגריות, מה שהוא רוצה ואף אחד לא ישאל אותו מה הגיל.

בנימין סטלקול: מתחת לגיל 18

רועי עזר: אני מדבר איתך על ילדים בני 13 שאני ראיתי בעיניים שלי.

אורלי רויכמן: אנשים רואים בעיניים שלהם פליירים, המועדונים מפרסמים את זה כאטרקציות, חשפניות במועדונים לגילאי 13, סמים, טקילה בשקל, כל הדברים האלה מפורסמים בפליירים המופצים בכל מקום ואנשים לא עושים עם זה שום דבר.

זבולון אורלב: את מוכנה לשלוח לנו כאלה פליירים

אורלי רויכמן: כן, בטח.

זבולון אורלב: אני מבטיח גם לטפל בזה.

זבולון אורלב: רותי רצית להוסיף?

רותי עציון: יש גם סמים שמגיעים מקיבוצים, אני מכירה אנשים מקיבוצים שיש שדות מלאים בסמים.

רותי עציון: מבוגרים שאני מכירה מספרים לי שיש אנשים בעבודה שלהם שכל היום יושבים ומעשנים סמים, כל היום מרחפים.

רותי עציון: זה גם מבוגרים, אתם מתיחסים פה רק לתלמידים, אני חושבת שצריך להתחיל עם המבוגרים כי הם נותנים את החינוך לילדים.

רועי עזר: בקשר לבעיה התקציבית שנאמר קודם, שקל לכל תקציב, פחות משקל, זה כבר לא משנה בסכום הזה.

רועי עזר: אפשר לטפל בבעיה הזו, לא חייבים שהכל יעבירו אנשי מקצוע, הרבה פעמים עדיף שתלמידים יעבירו.

רועי עזר: מנסיון אישי, כשתלמידים מעבירים שיעורי חברה זה הרבה יותר נתמע בתוך התלמידים מאשר כשאיש מקצוע בא להרצאה אחת, אח"כ הולכים הביתה ועד סוף השנה לא ממש זוכרים מה הוא אמר.

לילי פלדמן: בקשר להלשנה, אני חושבת שכל הקטע של ההלשנה וצורת הענישה במדינה לא מרתיעות אף אחד.

לילי פלדמן: אני אלשין, מה יצא לי מזה, מה יצא לאותו בן אדם?

לילי פלדמן: הוא יגמל מהסמים?

לילי פלדמן: יש המשכיות לזה, אותו בן אדם יגמל, והשאר?

ראובן ריבלין: מה את אומרת?

ראובן ריבלין: צריך להלשין?

ראובן ריבלין: אם את יודעת שמשהו מעשן.

ראובן ריבלין: האם תודיעי למורים?

ראובן ריבלין: תפני אליו תכנסי את מועצת התלמידים?

לילי פלדמן: אני באופן אישי אודיע.

לילי פלדמן: אבל אני מודעת לזה שהתלמידים, שאותם אני מייצגת לא יודעים מה יוצא מזה, אין צורות ענישה מעבר לזה שמשתלם להלשין.

זבולון אורלב: אורלי את היית מודיעה?

אורלי רויכמן: כן

זבולון אורלב: רועי אתה היית מודיע?

רועי עזר: כן.

אורלי רויכמן: הייתה הרצאה, יש הרבה הרצאות מטעם המשטרה אצלינו בבית הספר.

אורלי רויכמן: מה שאומרים זה שמחלק הנוער לא תמיד רוצה לפתוח תיקים אישיים כדי לא לדפוק להם את החיים, זו לא דרך הענישה שאנו רוצים לראות כי זה לא מפחיד.

רות לקט: אתם רוצים חמור יותר?

אורלי רויכמן: ברור.

זבולון אורלב: המשטרה, תשמעו, כל הזמן אומרים את זה.

רותי עציוני: שבוע לא מספיק צריך שיהיה פרק זמן ממושך יותר.

בנימין סטלקול: מעבר לדברים שנאמרו כאן, רובי, אתה צריך להבין דבר אחד, הרשויות, לא בגרעון של רשויות כמו שלנו, הוא בנושא חינוך ורווחה.

בנימין סטלקול: אתן לך דוגמא מה זה חינוך ורווחה, בעיר כמו קרית ים, גם נושא בית חם, נוער שולים, נוער מנותק ילדי רחוב, פנימיות, ממומנים ע"י הרשות כמעט.

בנימין סטלקול: מאיפה הכסף הזה בא?

בנימין סטלקול: כל הפעולות האלה, מדריכים לסמים, הסברה, אנחנו משקיעים הון תועפות בדברים האלה.

בנימין סטלקול: צריך להגיד את הדברים כי כמוך וכמו רבים אחרים כמי שגדל כאן ומכיר כל פינה ופינה במדינה וכל סוג של אוכלוסיה, אני רוצה להגיד לך שמעבר לאלה שזה בא מתוך סקרנות ורצון לדעת ולרחף, יש הרבה מאד ילדים שבאים הביתה ואין להם כלום בבית.

בנימין סטלקול: אין פינה חמה ואין ארוחה חמה ואין איפה לשבת אז יורדים לרחוב.

זבולון אורלב: מעירה לי הגברת רות לקט שהיום הבעיה של הסמים הוא לא רק בקרב אותו נוער שאתה מדבר עליו.

בנימין סטלקול: לא רק, אבל בסופו של דבר תביא מספרים.

בנימין סטלקול: אלה אולי מתוך סקרנות, אבל אלה מתוך מצב של רווחה קשה מאד, מצב חברתי קשה מאד שאין להם את המחשב, החוגים או לאן ללכת.

בנימין סטלקול: לאלה יש הכל אבל הם עושים את זה מתוך סקרנות ולא מתוך משהו אחר.

בנימין סטלקול: בדברים האלה צריך לטפל, והם לא קיימים בארה"ב, או באוסטרליה, הם קיימים בקרית ים בבית שאן, ובחצור ובעפולה, לשם צריך ללכת ושם צריך לטפל בדברים האלה, והמשטרה יודעת טוב מאד.

בנימין סטלקול: כפי שאני מכיר כמעט כל משתמש ומשתמש, כראש רשות, אני מכיר כל משפחה, אני חושב שהמשטרה גם פה יכולה לתת לך נתונים מדוייקים על כל מה שאנחנו מדברים עליהם לאו דווקא בשכבות החלשות.

בנימין סטלקול: אבל בשכבות העליונות מטפלים.

בנימין סטלקול: תאמיני לי גבירתי, אני מכיר את הדברים האלה.

זבולון אורלב: תודה רבה.

זבולון אורלב: עכשיו נראה מה הכין לנו גוף שנקרא רטורנו מ"טל מערכות".

משה חסיד: יש את הזמן להקרין?

איתן גורני: אני רק אעיר לפני שהוא יקרין, זו תכנית מעוד תכניות, גם "רטורנו" ניתמכת על ידינו, גם "רטורנו" עובדת יחד איתנו, כך שזו תכנית כהדגמה יש לנו עוד תכניות.

איתן גורני: סוכריה מכמה תכניות.

משה חסיד: עד שהתמונה תעלה, ארגון "רטורנו" פועל מזה שנים בנושא גמילה ומניעה.

משה חסיד: הארגון התחיל בראשו עומד הרב איתו אקשטיין, הארגון התחיל בפעילות שלו בחו"ל במקסיקו במרכז אמריקה וממשיך בפעילות גם היום, בישראל.

משה חסיד: אחד מהדברים שהארגון עוסק בו הוא טיפול בבני נוער מתוך המגזר הדתי והחרדי שגם אליו הרעה החולה מגיעה.

משה חסיד: צר לי לומר שהבעיה התקציבית החריפה שבסופו של דבר שמים את האצבע בנקודה הזו, מגיע מצב שאכן הרשות תומכת אבל הסכומים שמגיעים למרכז יחודי שמטפל באוכלוסיה כ"כ גדולה, הם כ"כ זעומים ומצחיקים.

זבולון אורלב: לצורך הבנת העניין, בכמה בתי ספר או תלמידים אתם מטפלים?

משה חסיד: אני לא מדבר כרגע על התכנה אני מדבר על טיפול אמבולוטורי בילדים שהם כבר מכורים.

משה חסיד: כרגע יש במרכז בפתח תקווה כ- 11 תלמידים מטופלים ועוד 10 מולטורים.

משה חסיד: 20 ילדים מתוך מגזר של 20%.

זבולון אורלב: ומה אתם מקבלים?

משה חסיד: מקבלים 12 אלף בחודש.

משה חסיד: סכומים מצחיקים.

משה חסיד: יש טלפון אחד שאליו מתנקז הכל.

משה חסיד: זה בנושא המניעה.

משה חסיד: בנושא התכנית, הרעיון של התכנית הוא של משחק תפקידים שהילדים עומדים מול סיטואציות ומשחקים דמויות.

משה חסיד: הדמויות שנמצאות אצלינו בראש בשעה של קבלת החלטה מול פיתוי.

משה חסיד: הדמויות הן: הנהנתן, ואני לא אכנס לפירוט התכונות שלו.

משה חסיד: אני הגדרתי עצמי כנהנתן כך שלושה תלמידים יושבים מול המסך ומתחילים לעבוד .

משה חסיד: השני, בחור בשם מאיר הגדיר עצמו כרגשן עם התכונות השות, והדמות המעשית, נגדיר אותה עכשיו, נניח שזבולון לקח על עצמו את תפקיד המעשי.

משה חסיד: עכשיו אנו ניגשים לסיטואציה: אנחנו מקבלים טלפון, מרימים ויש לנו במשיבון מס' הודעות, בינהם ההודעה שתמי משאירה.

משה חסיד: אנחנו נכנסים ורואים את הסיטואציה לפרטי פרטים.

משה חסיד: זו תמי, משעמם לה, אנחנו מתקדמים הלאה ופוגשים את החברות שלה והסיטואציה מתחילה להתבהר.

משה חסיד: חברה ראשונה מספרת שהיא באה להציע לה הצעה מעניינת.

משה חסיד: החברה השניה מחריפה את העניין.

משה חסיד: זו סיטואציה אחת מתוך 12 שהתלמידים עוברים, בהמשך, אני לא אראה את כל התהליך, שלושת התלמידים לא מתחילים לדון במצב הזה רק מהקישקס שלהם.

משה חסיד: הם מגדירים את הסיטואציה במילים שהם מגדירים לתוך התרמיל, לכן התוכנה נקראת "התרמיל", ונפגוש את התרמיל עוד רגע.

משה חסיד: הם צריכים להיכנס למאגרי מידע ויועצים, וכו", לשאוב משם מידע ולקבל החלטות, הולכים על ההצעה או לא הולכים.

משה חסיד: שמתם לב שלא הוגדר פה מה החברות הציעו לה.

משה חסיד: בשבוע שעבר ישבנו בביה"ס עמית בפתח תקווה והיו שם קבוצה של 12 תלמידים מאוכלוסיה שנקרא לה בינונית מבחינת הכישורים והרמה האינטלקטואלית והם פעלו מול התוכנה הזו והבינו היטב מה הסיטואציה ומה הבעיה.

משה חסיד: היה מרתק לראות כיצד הילד האתיופי טען שהבעיה היא בעית אלכוהול וילד אחר טען שהבעיה היא בעית סמים וכל אחד הביא מהחיים שלו לתוך הסיטואצה את הבעיה.

משה חסיד: הם הגיעו לקבלת החלטות ובסיכום כששאלנו אותם מה למדתם מהסשן האחד מתוך 12 אז ילד אחד הרים את האצבע ואמר "אני למדתי שאם עד עכשיו היה משהו מפתה שהשקעתי מחשבה או התלבטתי 3 שניות, אני אשקיע עוד 10 שניות נוספות" הרגשנו שעשינו במפגש אחד משהו.

משה חסיד: התוכנה הזו הומלצה ע"י הגב' רות לקט מבחינת התכנים החינוכיים שיטות המניעה, הרשות מכירה אותה ומכירה בה.

משה חסיד: היא ניכנסת כבר בסיוע הרשות בכפר סבא בשני בתי ספר, ברעננה ארגון "אלסם" הכניס ל- 8 בתי ספר, עוד מס' בתי ספר התחילו ממש בחודשים האחרונים פעילות.

משה חסיד: אבל, הנקודה המרתקת והעצובה היא שאם השר הקודם והמנכ"ל שלו כבר היקצו תקציב, ןהתקציב כבר תוקצב לנושא בפועל, וזה הגיע לתהליכים של פורמליסטיקה ושל בירוקרטיה, התקציב נתקע.

משה חסיד: זה היה צריך להיכנס ל- 150 בתי ספר בתחילת שנת הלימודים הזו והכל תקוע, הבירוקרטיה ובעית התקציב.

משה חסיד: ערכה כזו לבית ספר עולה 3,000 ש"ח פחות מהצגה שמגיעה ונעלמת, והערכה הזו נשארת מכיתה לכיתה בכבה, משכבה לשכבה ומשנה לשנה, וזה כולל את הכשרת המנחים, כי לא רק התוכנה עושה את העבודה אלא הדיון.

איתן גורני: הרשות יחד עם משרד החינוך בתקציב הרשות, רכשנו תכנית, לא את התכנית הזו אלא תכנית אחרת של הסברה ומניעה ל4,000 בתי ספר, סכום גדול שלא נכלל.

זבולון אורלב: תודה רבה.

זבולון אורלב: המפקחות:

ימימה גילוץ: היות והזמן קצר אני אעלה רק את הקשיים.

ימימה גילוץ: קושי אחד מאד גדול תקציבי, והאנשים שיושבים פה גם אבשלום, גם אנשי הרשות יודעים, גם רותי, אין לנו ימי הדרכה מטעם המשרד.

ימימה גילוץ: אולי הרשות יכולה לעזור לנו בימי הדרכה.

ימימה גילוץ: ישבתי פה בוועדת החינוך של הכנסת לפני מס' שנים בנושא סמים באילת, אין לי מדריכה באילת.

ימימה גילוץ: ח"כ רובי ריבלין דיבר על מלחמה, במלחמה צריך חיילים אין לנו חיילים, אין לנו עם מי להילחם, ימי ההדרכה שלנו כל הזמן מפוצצים.

ימימה גילוץ: זה נושא אחד מאד כואב.

ימימה גילוץ: הנושא השני שמאד כואב ואני לא יודעת איך לפתור אותו כרגע הוא נושא הורים.

ימימה גילוץ: אולי גם מס' חברי הכנסת שיושבים כאן היום זה גם איזשהו מסר עד כמה הנושא חשוב ומעניין.

ימימה גילוץ: אנחנו משקיעים המון בנסיונות להביא הורים מאד קשה להוציא הורים בערב מהבית בל הישובים גם הקשים, כולל אילת שהיתה שם פרשית סמים, כולל ישובים מבוססים כמו עומר, כולל ערים גדולות.

ימימה גילוץ: הורים לא באים, עד שזה לא נופל בחצר האחורית של הילד שלהם, הם לא באים לפעילויות.

זבולון אורלב: זו תופעה של הכחשה בקרב הורים ומנהלים?

ימימה גילוץ: לדעתי כן, וקשה מאד, ואלי מועצות התלמידים, הילדים יעזרו לנו להביא את ההורים שלהם לפעילויות בבתי הספר.

רות אלרועי: גם אם אתה משווק את זה לא תחת הכותרת סמים, הם לא באים זו לא רק הכחשה, קשה בכלל להוציא הורים.

ימימה גילוץ: עוד מילה אחת על עבודה בפנימיה ע"פ צרכים.

ימימה גילוץ: עבודה דיפרנציאלית עם ילדים בסיכון שכאן הוזכרו משני קצוות הקשת.

ימימה גילוץ: גם הילדים בשכונות המצוקה וגם מבתים מבוססים.

ימימה גילוץ: יש קושי אדיר לעשות תכניות ויש צורך בהשקעה אדירה לעשות תכניות דיפרנציאליות של איתור תלמידים בסיכון ועבודה ע"פ הצרכים שלהם.

זבולון אורלב: תודה רבה.

זבולון אורלב: לינסיה בבקשה:

לינסיה מצנר: אני לא רוצה לחזור על מצוקת המשאבים.

לינסיה מצנר: אני מפקחת בעיר ירושלים, מצוקת המשאבים היא גדולה וכולכם הזכרתם אותה ואני מקווה שזה יביא לפעילות שתעורר מודעות ויגיעו משאבים רבים יותר.

לינסיה מצנר: גם סמינרי "עמיתים", ושמחתי לשמוע את הדברים הנבונים של הילדים האלה, אנחנו עכשיו ב - 20 בדצמבר מקיימים סמינר "עמיתים", צריך להכשיר את היועצות לפני סמינר ה"עמיתים" צריך להביא הרצאות, זה עולה הרבה מאד כסף, והילדים הצעירים האלה לא מודעים לזה, ואנחנו כמבוגרים יודעים את זה.

לינסיה מצנר: אני רואה נקודה נוספת שאני רוצה לעורר את תשומת הלב אליה, המורכבות של בעיית הסמים היא רבה יותר מאשר הרבה מאד בעיות חינוכיות שאנחנו מתמודדים איתם.

לינסיה מצנר: המורכבות מחייבת שיתוף פעולה הדוק כל הזמן עם המשטרה עם קציני הנוער במחלק הנוער, ועם כל הגורמים הטיפוליים האחרים בעיר ורק שיתוף פעולה כזה יכול להביא להתקדמות.

לינסיה מצנר: שיתוף פעולה זה מחייב כוחות אדירים לא רק בכסף גם בזמן של כל אנשי החינוך שמתמודדים עם זה.

לינסיה מצנר: אני חוזרת ואומרת, אין ספק אנחנו זקוקים למשאבים.

לינסיה מצנר: המורכבות הזו גוזלת הרבה מאד זמן מהמערכת והיא מחייבת שיתוף פעולה, ואני רואה את הסיבה שהפסקתי דברים אחרים שהייתי אמורה לעשות אותם היום בזה שבאתי לפה, זה לבקש מהיו"ר ולבקש מכל האחרים שיושבים פה לעזור לנו לעורר את המודעות לקרוא בכל גדול ולחזור על זה כל כמה חודשים מחדש.

זבולון אורלב: גם לעורר מודעות עולה כסף.

לינסיה מצנר: נכון.

לינסיה מצנר: אני רוצה להזהיר מפני בעיה שהזכרת אותה , ואחרים הזכירו אותה.

לינסיה מצנר: נכון שצריך להתמודד עם אלימות בכל אחד מהמקרים שהיתה בעיה של אלימות בביה"ס היתה מעורבות של סמים.

לינסיה מצנר: אני אומרת את זה עכשיו ואני יכולה לדבר על מקרים אני לא רוצה להזכיר שמות של בתי ספר.

לינסיה מצנר: בכל מקום שהיתה תופעה של אלימות חמורה, חלק מהילדים המעורבים היו מעורבים גם בשימוש בסמים.

זבולון אורלב: כולל מעשה הרצח של תלמיד שנעשה פה בירושלים?

זבולון אורלב: בתלפיות?

לינסיה מצנר: אני לא רוצה לומר דבר כזה, אני לא רוצה לומר שבמקרה הספציפי הזה זה כך אני מדברת על אלימות שקיימת בבתי הספר לאו דווקא במקרה של הרצח.

לינסיה מצנר: אני רוצה לומר עוד דבר.

לינסיה מצנר: כשאנחנו מדברים על משאבים לנו, אני בהחלט מדברת בשם מערכת החינוך, אבל משאבים לנו זה גם משאבים למנוע חשיפה בעיר במשטרה שצריכה לעבוד איתנו, ולמדנו שכשיש עוד כוח אדם שעובד עם בתי הספר זה מקל על בתי הספר.

זבולון אורלב: מנקודת מבט של המשטרה, המשטרה מעורבת במאבק הזה בתוך בתי הספר?

לינסיה מצנר: בהחלט, מעורבת מאד ובירושלים היחידה של הנוער מערבת ומשתפת פעולה ועושה עבודה נהדרת.

זבולון אורלב: ימימה גם אצלכם בדרום?

ימימה גילוץ: אנחנו נפגשים באופן קבוע, ואין בעיות.

זבולון אורלב: אני רוצה לשאול את סופי, מבחינת החקיקה, יש חקיקה מיוחדת לנושא של טיפול בסמים לנוער, למכירת סמים לנוער?

זבולון אורלב: את יכולה לתת כמה דקות על זה?

עו"ד סופי אורטשכנזי: יש את פקודת הסמים, ויש נוהל שנקבע ע"י היועץ המשפטי לממשלה בשנת 85, נוהל שעודכן בעזרת רות לקט ואושר ע"י היועץ המשפטי לממשלה וע"י המשרד לעבודה ורווחה וע"י משרד החינוך, וע"פ הנוהל הזה היום פועלים.

עו"ד סופי אורטשכנזי: מה שמאד חשוב להדגיש, לגבי הנושא של הפחד מהלשנה, אני מקווה שמשטרת ישראל מיידעת את מועצות התלמידים על הנושא הזה כי יש הליך של אי תביעה שנקבעה בנהלים.

זבולון אורלב: אני רוצה לחזור לשאלה הקודמת, אני לא שואל על נוהל טיפול בתלמיד שנמצא מעורב בשימוש בסמים, אני שואל הם יש חקיקה מיוחדת שמטפלת בהפצת סמים מכירת סמים בקרב תלמידים.

זבולון אורלב: האם דין אדם שמכר למבוגר ודין אדם שמכר לנוער, מבחינת החקיקה שונה?

עו"ד סופי אורטשכנזי: זה שונה מבחינת העונש.

עו"ד סופי אורטשכנזי: יש הקלה מבחינת העונש, המשטרה יכולה לספר לך.

עו"ד סופי אורטשכנזי: יש בתי משפט שלום ומחוזי.

זבולון אורלב: אני שואל הפוך, על מכירה לקטין.

עו"ד סופי אורטשכנזי: כן יש הבחנה בעונש למכירה לקטין.

עו"ד סופי אורטשכנזי: אני גם רוצה להדגיש, קטין שמגיע לבית משפט שלום יושב שופט לבית משפט לנוער לעניין הזה, ושופט את הקטין בעמדה אחרת.

עו"ד סופי אורטשכנזי: לגבי מכירה לקטין יש החמרה בעונש לעניין הזה.

רות אלרועי: 25 שנה לעומת 20.

עו"ד סופי אורטשכנזי: נכון.

רות אלרועי: עוד משהו שהוא חובה לציין ברמה סמלית, מאסר חובה, אפילו של יום אחד, אין לשופט שיקול דעת בנושא הזה ורצח בכוונה תחילה הם שני המקרים בחוק העונשין, אני רק אומרת ברמה הסמלית, שיש בהם מאסר חובה, ז"א אין מצב שהוא יכול לפטור מאסר על תנאי.

זבולון אורלב: אני רוצה לשאול את המשטרה שאלה, האם מבחינת הרשות ומשרד החינוך, החקיקה היא מושלמת ואין שום צורך לתיקונים בנושא של סמים לבני נוער בבתי ספר.

איתן גורני: דווקא בתחום של הנוער פחות, הלוואי שיממשו את מה שהחוק מאפשר.

רות אלרועי: יש נקודה אחת, היום פתחתי את עיתון מעריב, אין במערכת הענישה בישראל עונשי מינימום והיום ראיתי בעיתון הצעת חוק ליצור עונשי מינימום בנושא של אלימות.

רות אלרועי: אני חושבת שאם יווצר מהפך וזה יהיה תקדימי, כי המערכת לא מביאה עונשי מינימום, עונשי מינימום זה דבר מאד מרתיע כי אז יודעים שזה לא רק עונשי מקסימום.

איתן גורני: מי שהפריד בין אלימות סמים ואלכוהול, עשה שגיאה.

זבולון אורלב: נציג המשטרה פקד אבשלום בושרי:

אבשלום בושרי: למעשה בעשרת החודשים של 99 לעומת 98 חלה עליה יחסית בעבירות הסמים במדינה של 19.6%.

זבולון אורלב: אולי זו עליה בשימוש?

אבשלום בושרי: עבירות סמים זה עבירות שאף אחד לא בא להתלונן שהוא משתמש או שהוא מוכר.

אבשלום בושרי: זו עבודה יזומה.

זבולון אורלב: אבל ככל שמשתמשים יותר יש סיכוי לחשוף יותר

אבשלום בושרי: או.

אבשלום בושרי: קיי אבל עבודה יוצרת חשיפה, 19.6% עליה, בקרב נוער.

אבשלום בושרי: הכוונה שלנו לכלול כל נישה שנמצאים בה בני הנוער, אני מדבר על מתנ"סים, פאבים, אכיפה של נושא אלכוהול וסמים.

אבשלום בושרי: השנה ניכנסנו למעל 120 בתי ספר ופנימיות, נחקרו מעל 1000 תלמידים בנושא הסמים.

אבשלום בושרי: הגישה כלפי התלמידים היתה ע"פ חוזר מנכ"ל משרד החינוך.

אבשלום בושרי: הכוונה שלנו, והמדיניות שלנו זה לאתר את מספק הסמים, ולמצות איתו את כל ההליכים שאפשר, הכוונה היא למנוע בעצם את אספקת הסם בקרב בני הנוער, ובזה אני מקווה שנצליח לעשות.

אבשלום בושרי: פאבים, גויסו 350 עובדי ימא"נ, יחידות המתנדבים של המשמר האזרחי בתחום הנוער שמסייעים לעובדי הנוער באכיפה, בחיפה למכירת אלכוהול לקטינים שזו עבירה על סעיף 193 לחוק העונשין.

אבשלום בושרי: המגמה היא לאתר את מוכר האלכוהול לקטינים והמועדון יסגר ע"פ צו מינהלי ושיפוטי.

אבשלום בושרי: במהלך 98 נסגרו 138 מועדונים ופאבים, בינהים 29בגלל מכירת משקאות אלכוהולים לקטינים.

אבשלום בושרי: הסברה בבתי ספר, גודל הביה"ס הבטוח מופעל, סומנו 150 בתי ספר באגף קהילה משטרה, בכל ה- 150 נותנים את המודל במהלך השנה בדגש גם בנושא סמים ואלימות.

אבשלום בושרי: מעבר לזה במהלך 98, אני יכול לדבר על האיזור שלי, הוקמו ועדות היגוי תחנתיות.

אבשלום בושרי: בוועדת היגוי התחנתית יושבים כל גורמי הקהילה הקיימים, הרשות למלחמה בסמים, משרד החינוך, רשות מקומית, קציני מבחן לנוער , קציני ביקור סדיר, הכוונה היא שבמהלך הישיבה שלנו סביב השולחן, כל גורם מציג את הבעיות בתחום בני הנוער כפי שהוא נתקל בהם, כפי שהוא רואה אותם, כי לא כל אחד יכול לראות היכן הבעיות.

אבשלום בושרי: במהלך אותה ועדה אנחנו מחפשים את דרכי הפתרון.

אבשלום בושרי: ישנה בעית תקציב בכל גוף, כדי לטפל בדרך כזו או אחרת בבני הנוער, הכוונה היא לחבר את המשאבים שיש בקהילה ולטפל באותם בני נוער.

אבשלום בושרי: הוצגו שם בעיות, התגלו בעיות.

אבשלום בושרי: מימי יושבת איתנו בוועדה המרחבית ברשות מפקד המרחב, ובס"ה בבעיות שצצו שם הצלחנו להתמודד ולהפנות את המשאבים שקיימים כדי לפתור את הבעיות.

אבשלום בושרי: באיזור ערד ובבאר- שבע, בערד ראש הרשות לקח על עצמו להוביל שלוש ועדות: סמים אלימות ומניעה, כאשר מודל הועדות רץ בצורה מאד יפה.

אבשלום בושרי: הרשות למלחמה בסמים מסייעת מאד בתחום הזה.

אבשלום בושרי: בבאר שבע יש גם שלוש ועדות כאשר בראש כל ועדה יושב סגן ראש העיר והכוונה שלהם להתחיל להיכנס לעבודה שוטפת, כרגע הם בשלבי סיכום, אני מקווה שיתחילו לעבוד במהרה בנושא.

אבשלום בושרי: הכוונה היא לחבר את כל המשאבים שיש בקהילה ולטפל נקודתית בבעיות שצצות.

זבולון אורלב: אם אין לאף אחד מה להוסיף אני רוצה לסיים את הישיבה ולומר פחות או יותר את ההחלטות, אם יש לך הערות ח"כ מוחמד כנען, תאמר לי.

זבולון אורלב: אנחנו מראש יודעים שהיום עשינו ישיבה יחסית קצרה, בעיני מאד, אתם תכף תשמעו גם מדוע.

זבולון אורלב: 1.

זבולון אורלב: ועדת החינוך והתרות הצטערה לחשוף היום מחדל חמור בטיפול מערכת החינוך במניעת סמים בבתי ספר הנובע בעיקרו בגלל התקציב העומד על פחות משקל אחד לתלמיד למניעת סמים בבתי ספר.

זבולון אורלב: הוועדה קובעת כי בתקציב זה אין כל סיכוי להצליח במלחמה בסמים בקרב תלמידים.

זבולון אורלב: 2.

זבולון אורלב: הוועדה קובעת כי מנקודת המבט הלאומית החינוכית והמקצועית שלב בית הספר הוא השלב היעיל והמועיל ביותר מכל בחינה במלחמה בסמים.

זבולון אורלב: כמו כן, בעית הסמים היא אם כל חטא לבעיות האלימות העברינות הנשירה מבתי הספר וכל יתר הבעיות.

זבולון אורלב: אשר על כן, על הממשלה והרשות למלחמה בסמים לתת עדיפות תקציבית למלחמה בסמים.

זבולון אורלב: 3.

זבולון אורלב: הוועדה דורשת משר החינוך ליזום תכנית חומש חדשה בין משרדית למניעת סמים בבתי הספר שתגובש תוך 3 חודשים ושבמסגרתה יאושר גם תקציב ראוי לנושא ושלא יפחת מהתקציב שאושר בוועדת שרים בנושא זה ב - 1995.

זבולון אורלב: 4.

זבולון אורלב: הוועדה מחזקת את ידי היחידה הממונה על תכניות למלחמה ומניעת סמים במוסדות החינוך ושקידתה וטיפולה בתחום זה ומברכת את שיתוף הפעולה בנושא זה עם הרשות למלחמה בסמים ועם המשטרה.

זבולון אורלב: אם אין הערות, אני מודה לכולם.